ເກີດເຫດລົດຕຳກັນຢູ່ ອິນເດຍ ເສຍຊີວິດ 10 ຄົນ
ຕາມຂ່າວສານ ຫວຽດນາມ, ວັນທີ 17 ມິຖຸນາ, ເຈົ້າໜ້າທີ່ ຕຳຫລວດ ອິນເດຍ ລາຍງານວ່າ: ມີຜູ້ເສຍຊີວິດ ຢ່າງໜ້ອຍ 10 ຄົນ ແລະ ບາດເຈັບ 16 ຄົນ ຈາກອຸບັດເຫດ ລົດຕຳກັນ ຢູ່ລັດ ແອນດຣາ ປຣາເດສ (Andhra Pradesh) ທາງພາກໃຕ້ ຂອງປະເທດ.
ເຫດເກີດຂື້ນ ທີ່ບ້ານເວດາດຣີ( Vedadri), ເມືອງຄຣີສນາ( Krishna) ຫ່າງຈາກນະຄອນ ອາມາຣາວາຕີ( Amaravati) ຂອງລັດແອນດຣາ ປຣາເດສ ປະມານ69 ກິໂລແມັດ ທາງພາກຕາເວັນອອກຂອງປະເທດ, ຫລັງຈາກ ລົດບັນທຸກ ຕຳກັບລົດ ອີກຄັ້ນໜຶ່ງ ທີ່ບັນທຸກ ຊາວກະສິກອນ. ສ່ວນສາເຫດ ຕົ້ນຕໍ ພວມຢູ່ລະ ຫວ່າງ ການສືບສວນ ສອບສວນ ຂອງເຈົ້າໜ້າທີ່ກ່ຽວຂ້ອງ.